
Naziv projekta:  HERITAGE – Heritage Enhancement and Revitalization through Innovative Tourism Approaches for Growth and Engagement.
Prioritet programa: 4 – Održivi i inkluzivni turizam i kultura.
Posebni cilj: RSO4.6 Jačanje uloge kulture i održivog turizma u ekonomskom razvoju, socijalnoj uključenosti i socijalnim inovacijama.
Projekat je sufinansiran u okviru Programa INTERREG VI-A IPA Hrvatska-Bosna i Hercegovina-Crna Gora.

Opšte informacije o projektu:
Vodeći partner: Općina Andrijaševci (Hrvatska)
Partneri na projektu: Grad Novi Travnik (Bosna i Hercegovina), Turistička organizacija Glavnog grada Podgorice (Crna Gora)
ID projekta: HR-BA-ME00798
Ukupan budžet projekta: 2.156.644,00 EUR
Sufinansiranje EU: 1.833.147,40 EUR (85,00 %)
Period provedbe projekta: 15.07.2026.- 14.07.2028.
Trajanje projekta: 24 mjeseca

Cilj projekta:
Podsticanje prosperiteta u prekograničnim područjima Andrijaševaca, Travnika i Podgorice kroz revitalizaciju kulturnog naslijeđa i inovacije u održivom turizmu, što će se postići rekonstrukcijom i modernizacijom ključnih lokaliteta naslijeđa, jačanjem institucionalnih kapaciteta, uspostavljanjem transnacionalnih okvira saradnje, razvojem zajedničke turističke ponude zasnovane na zajedničkom srednjovjekovnom naslijeđu i pametnim turističkim rješenjima koja generišu trajne ekonomske koristi i socijalnu uključenost lokalnih zajednica.

Sažetak projekta:
Glavni izazov kojim se HERITAGE bavi jeste nedovoljna iskorištenost značajnog srednjovjekovnog kulturnog naslijeđa u prekograničnom području Vukovarsko-srijemske županije (Hrvatska), Srednjobosanskog kantona (Bosna i Hercegovina) i područja Podgorice (Crna Gora), gdje lokaliteti naslijeđa izuzetne istorijske vrijednosti ostaju izvan strukturiranih turističkih lanaca vrijednosti.
Uzroci koji ograničavaju turistički potencijal ovog prekograničnog područja uključuju fragmentiranu turističku infrastrukturu, izraženu sezonsku koncentraciju posjeta zbog koje su ruralne zajednice ekonomski ranjive izvan glavne sezone, te nedovoljnu digitalizaciju i inovativnost u turističkom i kulturnom sektoru, što otežava konkurentnost regije u privlačenju savremenih turista.
Rješavanjem ovog izazova, HERITAGE će Rokovačke zidine u Andrijaševcima, Nekropolu Maculje na području Travnika i Tvrđavu Ribnicu u Podgorici transformisati iz nedovoljno iskorištenih lokaliteta naslijeđa u povezanu, digitalno unaprijeđenu i održivu prekograničnu turističku destinaciju, uz istovremeno jačanje institucionalnih kapaciteta i uspostavljanje trajnog okvira transnacionalne saradnje.
Projekat zajednički provode Općina Andrijaševci (vodeći partner), Grad Novi Travnik i Turistička organizacija Glavnog grada Podgorice, čija je komplementarna stručnost u upravljanju naslijeđem, digitalnim inovacijama i razvoju turizma neophodna, s obzirom na to da tri srednjovjekovna lokaliteta dijele zajedničku istorijsku priču koja nadilazi savremene granice.

Projekat će ostvariti pet glavnih rezultata:
1. Platforma za inovacije u kulturnom naslijeđu (CHIP) – formalna prekogranična mreža saradnje sa više od 60 dionika iz kulturnih institucija, turističkih subjekata i javnih tijela, čija se održivost osigurava sporazumom o saradnji i nakon završetka projekta.
1. Tri unaprijeđena lokaliteta naslijeđa – obnovljene Rokovačke zidine sa AR turama "Time Traveler's Tours" i infrastrukturom na solarni pogon; interaktivni izložbeni prostor "Maculje: Stone Witnesses of Time" sa VR doživljajima; te digitalno modernizovana Tvrđava Ribnica sa interaktivnim sistemima interpretacije i audio-vizuelnim sadržajima.
1. "Tri-Border Heritage Trail: Connecting Medieval Landmarks" – integrisana prekogranična turistička ruta koja povezuje tri lokaliteta putem tematskih itinerera i digitalnih alata za navigaciju.
1. Program izgradnje kapaciteta koji pruža specijalizovanu obuku za više od 90 turističkih stručnjaka kroz prekogranične studijske posjete i radionice.
1. Prekogranični turistički paket naslijeđa – ponuđen u tri varijante (Medieval Heritage Explorer, Digital Discovery Journey i Accessible Heritage Experience) namijenjene različitim tržišnim segmentima prema jedinstvenim standardima kvaliteta.
Osim samog partnerstva, koristi od unaprijeđenih lokaliteta naslijeđa i novih digitalnih turističkih proizvoda imaće i lokalne zajednice, turistički operateri, kulturne institucije i posjetioci iz sve tri zemlje.

KONTAKT OSOBA:
[Vuk Vujošević], 
Tel: [ +382 67 000 235]
E-mail: [vuk.vujosevic@podgorica.travel ]

Ovu internet stranicu sufinansira Evropska unija. Sadržaj ove internet stranice isključiva je odgovornost <Turističke organizacije Podgorica> i ne mora nužno odražavati stavove Evropske unije

